Lav et referat af nedenstående tekst:

Tekst:
Gaverne er pakket op, og under juletræet ligger lige om lidt kun de affaldne nåle tilbage. Det er for mange stikordet til at sætte træet til storskrald og se frem mod et nyt år. Men der findes mange andre og bedre måder at skille sig af med det stikkende pyntetræ, fortæller direktør hos Dansk Fjernvarme, Kim Mortensen. - I stedet for at sætte det til storskrald kan man få grøn og billig varme ud af det. Det vinder alle ved, siger han til TV 2. Gør en forskel Mange kommuner kommer rundt og samler træerne ind, så de kan komme på forbrændingen og blive til energi. Og det kan gøre en stor forskel. - Man kan varme 4-5000 husstande op gennem året med juletræer - det er en ret stor portion energi. Og så er det jo bedre end at bruge kul eller naturgas, siger han. Danskerne har omkring 1,4 millioner juletræer til at stå og pynte hjemme i stuen hvert år, og hvis de alle sammen blev samlet ind, så svarer den energi også til, at 10.000 kan tage et bad hver dag i et helt år. For at forbrændingen får mest muligt ud af træet, så anbefaler Kim Mortensen, at træet får noget vand, mens det står indenfor. Så taber det ikke nålene lige så let og har dermed en større brandværdi. Dyrene både spiser og gemmer sig i juletræerne Et af de steder, hvor man også har gavn af de aflagte juletræer, er i Jyllands Park Zoo nær Herning. Her har man de seneste år opfordret folk til at komme forbi med deres træer. Uden pynt understreger dyrepasser Janni Poulsen. - Vi har nogle dyr, der meget gerne vil spise dem, pille grene af eller hygge sig med at gemme sig i dem. Så det har været en kæmpe succes, siger hun til TV 2. De første juletræer er allerede blevet afleveret, og det er ikke kun parkens mindre dyr, der har glæde af nåletræet. - Gederne og sumpbæverne spiser nåle og bark - træet er helt afpillet, når de er færdige med det. Yakoksen leger med dem og stanger dem, så de flyver rundt, fortæller Janni Poulsen. Det er det værd Selvom det også betyder, at parken nogle gange får flere træer, end dyrene har brug for, så fastholder Jyllands Park Zoo opfordringen til at aflevere træet hos dem. - Dem, dyrene ikke når at spise, laver vi flis af. Det er selvfølgelig ekstra arbejde, men vi synes også, det er det værd, siger dyrepasseren. Ønsker man selv at aflevere sit træ til nogle dyr, kan det være godt lige at forhøre sig i forvejen, da det ikke er alle steder, det er en mulighed. Se flere andre alternativer til, hvad du kan gøre med dit juletræ, i listen nedenfor.

Referat:
Juletræet kan stadig blive til gavn efter jul for mennesker - og dyr.